
2 DR 31.10.2012 

 
Begitu juga kita melihat bahawa terdapat pekerja asing ini yang datang ke mari 

mulanya sebagai pekerja yang sah tetapi akhirnya menjadi pekerja yang haram dan 
melibatkan diri dengan kegiatan-kegiatan jenayah. Kita dapati laporan daripada akhbar 
menyatakan beratus juta rakyat Malaysia tertipu oleh kegiatan jenayah pekerja-pekerja 
asing daripada Afrika umpamanya dan negara-negara yang lain. Di sini saya ingin bertanya 
kepada Menteri, apakah tindakan kerajaan untuk membanteras ini supaya ianya tidak 
menjadi satu penyakit sosial di kalangan masyarakat Malaysia pada hari ini.  

Saya juga ingin bertanya kepada Yang Berhormat Menteri, berapa banyak sudah 
majikan yang diambil tindakan untuk menunjukkan kesungguhan dan ketegasan kerajaan 
dalam membanteras pekerja haram atau tidak sah? Ini kerana setakat ini kita melihat tidak 
ada banyak laporan majikan diambil tindakan. Ini perangkaan tidak dapat membuktikan 
bahawa kita serius untuk membanteras pekerja haram yang digunakan oleh majikan-
majikan di dalam negara kita ini. Terima kasih.  

Dato’ Maznah binti Mazlan: Terima kasih Tuan Yang di-Pertua dan juga Yang 
Berhormat Pasir Salak. Pertama, saya mengambil perhatian tentang bagaimana Yang 
Berhormat Pasir Salak begitu memandang berat mengenai lambakan pekerja asing, pekerja 
yang tidak sah dan juga kadar jenayah yang melibatkan pekerja asing. Untuk makluman 
Dewan yang mulia ini, perkara ini disedari oleh kerajaan.  
■1010 

Data ini saya minta maaf Tuan Yang di-Pertua, tidak ada pada saya. Mungkin 
boleh buat secara bersurat kerana saya perlu juga merujuk kepada Kementerian Dalam 
Negeri. Ada usaha-usaha mengesan dan lain-lainnya dibuat bersama dengan Jabatan 
Tenaga Kerja. Akan tetapi bilangan dan jumlah dan juga secara terperincinya 
mengendalikan tenaga kerja yang tidak sah ini dikendalikan oleh Kementerian Dalam 
Negeri. 

Tuan Yang di-Pertua, Kementerian Sumber Manusia mempunyai proses dan 
prosedur yang telah ditetapkan yang mana kita bertanggungjawab kerana tadi Yang 
Berhormat Pasir Salak memandang berat peluang-peluang yang ada ini diambil oleh 
pekerja asing. Oleh itu kita bertanggungjawab untuk memastikan kekosongan-kekosongan 
pekerjaan yang ada di negara ini mestilah pertama, peluang itu dibuka kepada pekerja 
tempatan melalui prosedur-prosedur tertentu yang mana majikan-majikan perlu 
mengiklankan buat jangka masa tertentu. 

Hanya sekiranya Pegawai Jabatan Tenaga Pekerja berpuas hati bahawa proses 
ini telah dilaksanakan dan tidak ada penawaran daripada pekerja tempatan, baru kita boleh 
menimbang untuk menyokong permohonan ini diberi kepada pekerja asing. Selain daripada 
itu, Jabatan Tenaga Kerja juga membuat pemeriksaan tempat kerja dari semasa ke semasa 
untuk menentukan kesahihan, keperluan tenaga kerja. Ada juga peraturan-peraturan dan 
ratio-ratio yang ditentukan untuk sektor-sektor bergantung kepada kategori pekerjaan. 

Saya juga ingin memaklumkan kepada Dewan yang mulia ini bahawa pengambilan 
pekerja asing begitu terkawal yang mana saya maklumkan di Dewan yang mulia ini, saya 
ingin maklumkan bahawa sehingga ini, 30 September yang lalu, 10,353 majikan memohon 
untuk pekerja asing. Kita telah meluluskan kepada 6,876 orang yang melibatkan 203,625 
pekerja asing yang telah diluluskan. 

Saya mohon Tuan Yang di-Pertua, untuk memberi jawapan secara bertulis tentang 
data-data statistik dan bidang-bidang yang ada perkongsian di antara kementerian ini dan 
juga Kementerian Dalam Negeri. Terima kasih. 

Tuan M. Kulasegaran [Ipoh Barat]: Terima kasih Tuan Yang di-Pertua. Tuan 
Yang di-Pertua, soalan tambahan saya. Kita semua tahu bahawa angka dan kebenaran 
untuk mengambil pekerja adalah satu keputusan yang dibuat oleh Kementerian Dalam 
Negeri. Kementerian Sumber Manusia hanya memberi rekomendasi. There is no full control 
on this quantum, di mana di bawah oleh kerana saya difahamkan Tuan Yang di-Pertua, 
terlampau banyak outsourcing hingga 263 syarikat telah diberi mandat untuk membawa 
beribu-ribu pekerja ke negara ini. Tidak ada kawalan mengenai perkara tersebut hingga 
kroni-kroni tertentu mendapat permit atau kebenaran untuk membawa pekerja-pekerja ini. 
Memandangkan perkara ini saya tahu pada tahun dahulu angka pengangguran, kerajaan 
mengatakan adalah 3.5 peratus, tahun ini permulaan menyatakan 3 peratus. Sekarang 
mengatakan 2.7 peratus, bagus. 



Begitu juga kita melihat bahawa terdapat pekerja asing ini yang datang ke mari. mulanya sebagai pekerja yang sah tetapi akhirnya menjadi pekerja yang haram dan melibatkan diri dengan kegiatan-kegiatan jenayah. Kita dapati laporan daripada akhbar menyatakan beratus juta rakyat Malaysia tertipu oleh kegiatan jenayah pekerja-pekerja asing daripada Afrika umpamanya dan negara-negara yang lain. Di sini saya ingin bertanya kepada Menteri, apakah tindakan kerajaan untuk membanteras ini supaya ianya tidak menjadi satu penyakit sosial di kalangan masyarakat Malaysia pada hari ini. Saya juga ingin bertanya kepada Yang Berhormat Menteri, berapa banyak sudah majikan yang diambil tindakan untuk menunjukkan kesungguhan dan ketegasan kerajaan dalam membanteras pekerja haram atau tidak sah? Ini kerana setakat ini kita melihat tidak ada banyak laporan majikan diambil tindakan. Ini perangkaan tidak dapat membuktikan bahawa kita serius untuk membanteras pekerja haram yang digunakan oleh majikan- majikan di dalam negara kita ini. Terima kasih. Dato' Maznah binti Mazlan: Terima kasih Tuan Yang di-Pertua dan juga Yang Berhormat Pasir Salak. Pertama, saya mengambil perhatian tentang bagaimana Yang Berhormat Pasir Salak begitu memandang berat mengenai lambakan pekerja asing, pekerja yang tidak sah dan juga kadar jenayah yang melibatkan pekerja asing. Untuk makluman Dewan yang mulia ini, perkara ini disedari oleh kerajaan. #1010. Data ini saya minta maaf Tuan Yang di-Pertua, tidak ada pada saya. Mungkin boleh buat secara bersurat kerana saya perlu juga merujuk kepada Kementerian Dalam Negeri. Ada usaha-usaha mengesan dan lain-lainnya dibuat bersama dengan Jabatan Tenaga Kerja. Akan tetapi bilangan dan jumlah dan juga secara terperincinya mengendalikan tenaga kerja yang tidak sah ini dikendalikan oleh Kementerian Dalam Negeri. Tuan Yang di-Pertua, Kementerian Sumber Manusia mempunyai proses dan prosedur yang telah ditetapkan yang mana kita bertanggungjawab kerana tadi Yang Berhormat Pasir Salak memandang berat peluang-peluang yang ada ini diambil oleh pekerja asing. Oleh itu kita bertanggungjawab untuk memastikan kekosongan-kekosongan pekerjaan yang ada di negara ini mestilah pertama, peluang itu dibuka kepada pekerja tempatan melalui prosedur-prosedur tertentu yang mana majikan-majikan perlu mengiklankan buat jangka masa tertentu. Hanya sekiranya Pegawai Jabatan Tenaga Pekerja berpuas hati bahawa proses ini telah dilaksanakan dan tidak ada penawaran daripada pekerja tempatan, baru kita boleh menimbang untuk menyokong permohonan ini diberi kepada pekerja asing. Selain daripada itu, Jabatan Tenaga Kerja juga membuat pemeriksaan tempat kerja dari semasa ke semasa untuk menentukan kesahihan, keperluan tenaga kerja. Ada juga peraturan-peraturan dan ratio-ratio yang ditentukan untuk sektor-sektor bergantung kepada kategori pekerjaan. Saya juga ingin memaklumkan kepada Dewan yang mulia ini bahawa pengambilan pekerja asing begitu terkawal yang mana saya maklumkan di Dewan yang mulia ini, saya ingin maklumkan bahawa sehingga ini, 30 September yang lalu, 10,353 majikan memohon untuk pekerja asing. Kita telah meluluskan kepada 6,876 orang yang melibatkan 203,625 pekerja asing yang telah diluluskan. Saya mohon Tuan Yang di-Pertua, untuk memberi jawapan secara bertulis tentang data-data statistik dan bidang-bidang yang ada perkongsian di antara kementerian ini dan juga Kementerian Dalam Negeri. Terima kasih. Tuan M. Kulasegaran [Ipoh Barat]: Terima kasih Tuan Yang di-Pertua. Tuan Yang di-Pertua, soalan tambahan saya. Kita semua tahu bahawa angka dan kebenaran untuk mengambil pekerja adalah satu keputusan yang dibuat oleh Kementerian Dalam Negeri. Kementerian Sumber Manusia hanya memberi rekomendasi. There is no full control on this quantum, di mana di bawah oleh kerana saya difahamkan Tuan Yang di-Pertua, terlampau banyak outsourcing hingga 263 syarikat telah diberi mandat untuk membawa beribu-ribu pekerja ke negara ini. Tidak ada kawalan mengenai perkara tersebut hingga kroni-kroni tertentu mendapat permit atau kebenaran untuk membawa pekerja-pekerja ini. Memandangkan perkara ini saya tahu pada tahun dahulu angka pengangguran, kerajaan mengatakan adalah 3.5 peratus, tahun ini permulaan menyatakan 3 peratus. Sekarang mengatakan 2.7 peratus, bagus.